stanford-oval/wikipedia huggingface dataset:
עבדות בארצות הברית
עמדתם של יהודי ארצות הברית

בשנת 1849 פרסם יהודי בשם סולומון היידנפלט (Solomon Heydenfelt) מאלבמה מנשר נגד העבדות. עם או בלי קשר למנשר זה הוא עזב את אלבמה לקליפורניה שנה לאחר מכן.
בשנים לפני מלחמת האזרחים בארצות הברית, מנהיגים יהודים דתיים במדינה, עסקו בוויכוחים ציבוריים, בעיקר בכתב, אודות העבדות. יש הטוענים כי יותר מאשר עמדה בעד או נגד העבדות, היהודים דאגו שמא הוויכוח יגרום לפיצול המדינה. באופן כללי רבנים ממדינות דרומיות תמכו בעבדות ואלו במדינות צפוניות התנגדו לה. הוויכוח הבולט ביותר היה של הרב האורתודוקסי מוריס יעקב רפאל, שאמנם לא תמך בעבדות למעשה אך הסביר שהתנ"ך לא רואה בעבדות פשע חברתי מצד עצמו אלא אם כן מנצלים את העבדים לרעה. המטרה של הרב רפאל לא היה להצדיק את העבדות כפי שהתקיימה במדינות הדרומיות, אותה הוא דווקא מגנה, אלא לקרב את הלבבות בין הצדדים הניצים ולמנוע מלחמת אזרחים, על ידי דיון נוקב ביחס של התנ"ך לעבדות וממילא להראות שאין פה מחלוקת כה גדולה אלא רק שאלה איך אמורים להתייחס לעבדים, וממילא לא כל מי שמחזיק עבד הוא הופך במיידי פושע. מולו התווכחו הרב הרפורמי דוד איינהורן ומיכאל הלפרין שהתנגדו לעצם דבריו וטענו שהתנ"ך לא מאפשר עבדות חוקתית. בשנת 1861 יהודי ניו יורק היו בעיקרם הגדול בעד הדרום, בעד העבדות ונגד לינקולן. בבולטימור נאלץ אינהורן לברוח מהמון שרצה לצפות אותו בזפת ונוצות בגלל התנגדותו לעבדות, ואילו בפילדלפיה נמלט הלפרין מהמון זועם שהכה אותו נמרצות וכמעט עשה בו לינץ'.
עלייתו של הנשיא לינקולן ומלחמת האזרחים האמריקנית

בשנת 1860 נבחר אברהם לינקולן הרפובליקני לנשיאות ארצות הברית. לינקולן לא נבחר במדינות הדרום, זאת משום שחששו כי כוונתו האמיתית היא ביטול העבדות במדינות בהן היא כבר קיימת, ושלפתע ארבעה מיליון עבדים ישוחררו. דבר זה יהווה בעיה עבור האדונים וכלכלתם שנשענה על העבדים. בין המניעים למלחמה היו הפערים הכלכליים בין 25 המדינות המוכרות בשמן המקוצר "האיחוד" שהיו בעלות אוכלוסייה רבה יותר ותעשייה מפותחת לבין מדינות הדרום. כניסתו של אברהם לינקולן לבית הלבן ב-1861 הובילה למשבר חריף עם מדינות הדרום. לינקולן לא תבע לכפות את שחרור העבדים בדרום, אך הוא עמד בתוקף על כך שהעבדות תוגבל רק למקומות שבהן היא כבר קיימת. החלטתן של מדינות הדרום לפרוש הובילה לפרוץ המלחמה.
תוך כדי המלחמה, בשנת 1863, הכריז לינקולן על הצהרת האמנציפציה, שחרור כללי של העבדים במדינות המורדות. להכרזה זו היה תוקף סמלי ומוסרי רב. אומנם מדינות אלו לא היו מחויבות להחלטות לינקולן, אך בכל מקום שאליו הגיע צבא הצפון שוחררו העבדים. במרילנד, דלאוור, קנטקי ומיזורי, מדינות שהנהיגו עבדות אך לא התפלגו מארצות הברית, בוטלה העבדות רק ב-1865.
המלחמה הסתיימה ועמה 250 שנות עבדות במהלכן מעריכים כי הובאו לארצות הברית בין 10–12 מיליון עבדים שחורים. יותר מ-200,000 שחורים לחמו עבור מדינות הצפון כאשר 32,000 מתו במהלך המלחמה. בסדרה של מהלכים חקיקתיים במהלך המלחמה ואחריה בוטלה רשמית העבדות וזכויותיהם הרשמיות של השחורים הושוו לאלו של הלבנים, בין השאר על ידי תיקון ושינוי החוקה:
ביטולה הסופי של העבדות הוכרז ב-18 בדצמבר 1865, עם הודעת מזכיר המדינה לפיה נכנס לתוקף התיקון ה-13 של חוקת ארצות הברית ב-6 בדצמבר, עם אשרורו בידי מדינת ג'ורג'יה. קבלת תיקון זה היוותה תנאי לצירופן המחודש של המדינות הדרומיות לאיחוד. העבדות לא הייתה חוקית יותר אך מעמד השחורים כאזרחים עוד לא נקבע בבירור.
בעקבות רצח לינקולן ארגונים שפעלו נגד עבדות הצליחו לקדם את התיקון ה-14 שקובע כי השחורים הם אזרחים- דבר המקנה להם ביסוס והגנה על זכויותיהם הטבעיות, אך לא מקנה להם עדיין זכויות הצבעה וכיוצא בזה.
בשנת 1870 התיקון ה-15 לחוקה עובר ומקנה לשחורים את זכות ההצבעה.
עלייתו של הנשיא לינקולן ומלחמת האזרחים האמריקנית > סיום העבדות

תוך כדי מלחמת האזרחים האמריקנית, בשנת 1863 הכריז הנשיא לינקולן על הצהרת האמנציפציה המדברת על שחרור כללי של העבדים במדינות המורדות. להכרזה זו היה תוקף סמלי ומוסרי רב. מדינות אלו לא היו מחויבות להחלטותיו של לינקולן, אך בכל מקום שאליו הגיע הצבא הצפוני העבדים שוחררו - מרילנד, דלאוור, קנטקי ומיזורי. ביטולה הסופי של העבדות הוכרז ב-18 בדצמבר 1865 עם הודעת מזכיר המדינה, לפיה נכנס לתוקף התיקון ה-13 של חוקת ארצות הברית. העבדות נאסרה רשמית על פי החוק, אך מעמד השחורים כאזרחים עוד לא נקבע בבירור.
האבות המייסדים של ארצות הברית הבינו כי התשתית לחופש עבור אמריקאים-לבנים תלויה בשעבוד אפרו-אמריקנים. עושרם של אמריקאים-לבנים, וכך גם עושרה של המדינה כולה, התבססה על ייצור טבק, כותנה, סוכר הקשורים לתעשייה הנשענת על מוסד העבדות. לכן, כאשר היו דיונים בדבר ערכים המיוחסים לתנועת הנאורות (Enlightenment) – נאלצו להקריב את החופש של העבדים השחורים לטובת שמירה על הקניין הפרטי של המעבידים. בהשפעת עידן הנאורות והתנועה לביטול העבדות והצלחתה בספרד, צרפת, בריטניה ומדינות מערביות נוספות, החלו בצפון ארצות הברית אינטלקטואלים רבים כגון ראלף וולדו אמרסון והנרי דייוויד תורו לנאום ולכתוב רבות כנגד העבדות בטענה שאינה מוסרית ומשחיתה את נפש האדם. בין התנועות הרבות שקראו לביטולה המיידי של העבדות בדרום היו נוצרים רבים שראו בה כפשע בעיני האל, ביניהם ג'ון בראון אשר לימים קורבנו ומותו האישי היו מהגורמים העיקרים לפרוץ מלחמת האזרחים האמריקנית.
התגברותה של המערכת הקפיטליסטית-תעשייתית בארצות הברית הובילה את מעמד הפועלים הצעיר של מדינות הצפון במאה התשע-עשרה למבוי סתום מבחינה תעסוקתית. אם בעבר[דרושה הבהרה], אדם יכול היה לרכוש מיומנויות ועם הזמן להתקדם ולהרוויח יותר כסף, עד שלבסוף הקים עסק עצמאי; כעת נאלצו הפועלים להשתעבד למפעלים ללא אופציות קידום ממשיות. האדם החופשי ממדינות הצפון היה דה-יורה באותו המעמד עם העבדים של מדינות הדרום. עם זאת, עבדים שחורים לא שולבו באיגודי עובדים. מעמד הפועלים הלבן רצה לשמר את ההיררכיה המעמדית ולזכות בהעדפה בתוך המערכת הקפיטליסטית על חשבון פועלים בעלי צבע עור שחור.
סיום העבדות, בסופה של מלחמת האזרחים האמריקנית, העניק אזרחות וזכויות משפטיות ופוליטיות לבעלי צבע עור שחור. עם זאת, הדבר הוליד מאבק חדש – המאבק בגזענות ובחוסר השוויון בין אזרחים בעלי צבע עור לבן לבין אזרחים בעלי צבע עור שחור. העבדים המשוחררים שזו עתה קיבלו מעמד חוקי חוו עדיין אפליה והפרדה גזעית במרחב הציבורי בארצות הברית. מצב עניינים זה הוביל קבוצה של אינטלקטואלים ממוצא אפרו-אמריקני למחאה לא אלימה ואי ציות אזרחי כדי להשיג שוויון זכויות מלא.
מסוף העבדות עד לתנועה לזכויות האזרח

בשנים שלאחר מלחמת האזרחים ובמהלך חלק ניכר מהמאה ה-20, עדיין היו נהוגים בארצות הברית נורמות אלימות וחוקים שהפלו בצורה קשה נגד השחורים. במדינות הדרום, שחורים וכן לבנים מהצפון שתמכו בזכויות שחורים, נורו, נתלו או נשרפו על ידי הקו קלוקס קלאן ותומכיו. במקרים רבים אלימות כנגד שחורים קיבלה עידוד, חצי קריצה או התעלמות מצד שופטים, מחוקקים ובעיקר מהמשטרה המקומית (שכללה לעיתים אנשי קלאן). האלימות לא נעשתה בהכרח בסתר - היו מעשי לינץ' שבהם צפו אלפי לבנים. חלק ממעשי הלינץ' בוצעו גם במדינות הצפון אך רובם התקיימו במדינות הדרום.
למרות החוקה האמריקאית הקוראת להעניק זכויות שוות לכל אזרחי ארצות הברית ללא קשר לדת, גזע, בתום "תקופת השיקום" שלאחר מלחמת האזרחים, החלו במדינות הדרום לחוקק את חוקי ג'ים קרואו - חוקי מדינה וחוקים מקומיים בעיקר בדרום ארצות הברית, ואיפשרו ואף דרשו הפרדה גזעית בכל המרחב הציבורי (כולל בתי ספר, חנויות, מסעדות, אוטובוסים, ברזיות ועוד), תוך שלכאורה ניתן לאמריקאים שחורים סטטוס של נפרד אבל שווה. בפועל, חוקים אלו הובילו למתן שירותים ויחס נחותים מאלו שקיבל ציבור האמריקאים הלבנים, ויצרו נחיתות כלכלית, חינוכית וחברתית שיטתית. החוקים גם שללו את זכות הבחירה ממרבית השחורים במדינות הדרום. החוקים נאכפו עד שנות ה-60 של המאה ה-20. בנוסף לחוקים אלה הייתה אפליה קשה בתחומים של השכלה, דיור, קבלה לעבודה, ביטחון במרחב הציבורי, הגנה על ידי מערכת המשפט ועוד.
מעשי הלינץ' הרבים ואווירת השנאה והפחד, ההפרדה והאפליה עודד שחורים רבים לעזוב את מדינות הדרום במה שמכונה "ההגירה הגדולה" (The Great Migration). עד 1910 מעל 90% מהשחורים בארצות הברית גרו במדינות הדרום, רובם במחוזות כפריים. בשנים 1916–1970 מעל 6 מיליון שחורים עזבו את האזורים הכפריים בדרום ארצות הברית. בסוף ההגירה הגדולה 53% מהשחורים נותרו בדרום, 40% עברו לצפון ו-7% עבדו למדינות המערב, וכן השחורים עברו מהכפר לעיר. הדבר יצר גם התנגדות לשחורים ואפליה בקרב הלבנים בצפון בעקבות הצלחת התנועה לזכויות האזרח החלה בשנות ה-70 תנועה הפוכה של הגירת שחורים חזרה למדינות הדרום.
מסוף העבדות עד לתנועה לזכויות האזרח > ראשית התנועה לזכויות האזרח

התנועה האפרו-אמריקאית לזכויות האזרח (Civil Rights Movement) הביאה לשינוי חוקי במצבם של מיליוני השחורים שהתגוררו במדינות הדרום. היא השיגה את רוב הישגיה תחת ממשל הנשיא לינדון ג'ונסון (Lyndon B. Johnson) עם חקיקה שאסרה על כל הפרדה ואפליה חוקית בין שחורים ללבנים והבטיחה לכלל האזרחים את זכות הבחירה.
בשנת 1954 בית המשפט העליון האמריקאי קבע בתיק בראון נגד מועצת החינוך כי הפרדה על רקע גזעי בחינוך הציבורי בארצות הברית היא בלתי חוקתית. פסק הדין ביטל את דוקטרינת "נפרד אך שווה" שהתקיימה בארצות הברית למעלה משמונים שנה. פסיקה זו לא יושמה במלואה והאלימות נמשכה, בין היתר במקרה מפורסם של רצח הנער אמט טיל וכתוצאה מכך הלכה והתחזקה התנועה לזכויות האזרח – תנועה עממית של שחורים בדרום שהונהגה על ידי קבוצות אזרחיות כמו אנשי דת, מורים, ארגוני נשים, סטודנטים, עיתונאים ועובדי רווחה. אלו היו בעיקר אנשים מקרב בני המעמד הבינוני-נמוך של השחורים במדינות הדרום. בראש התנועה עמד מרטין לותר קינג ג'וניור כוהן דת כריזמטי ומשכיל. התנועה שאפה להוביל את החברה האמריקנית לעבר חזון של "קהילה אוהבת" ומטרתה הייתה השגת שוויון זכויות מוחלט בין כלל האנשים ללא הבדלי דת, גזע ומין. ההתנגדות הייתה לא אלימה וכללה אי-ציות אזרחי לחוקי האפליה ולכל חוק העומד בסתירה לחוק העליון "ואהבת לרעך כמוך". פעילות התנועה כללה:
חרם על מוסדות שפעלו תחת חוקי אפליה – אוטובוסים, מסעדות, ומוסדות חברתיים.
רישום שחורים לבתי ספר ומכללות הפתוחים ללבנים בלבד.
מחאה ברחובות, צילום המשטרה בתגובת הנגד והפצת התמונות בקרב הציבור האמריקני באמצעי התקשורת.
המצעד לוושינגטון למען תעסוקה וחירות – נערך באוגוסט 1963, לרגלי האנדרטה של הנשיא לינקולן – משחרר העבדים. מרטין לותר קינג ג'וניור נשא בסוף המצעד את נאומו המפורסם "יש לי חלום...". שנה לאחר המצעד נחקקו חוקי זכויות האזרח שהביאו לקץ האפליה החוקית.
עם זאת, הדרך לביטול הגזענות בעיני קינג עדיין הייתה רחוקה. גם בתוך התנועה היו פיצולים בקרב השחורים הצעירים ונטישת הלבנים שתמכו במחאה. לאחר מותו הפך קינג לגיבור לאומי ונקבע יום שבתון לאומי בתאריך היוולדו. קינג תבע בחייו מהאמריקאים ליישם את האידיאלים הליברליים-דמוקרטיים שעליהם התבססה האומה.
עבדות בתרבות האמריקנית

תקופת העבדות היא פרק אפל בהיסטוריה של ארצות הברית. לאורך השנים התפתחו תוצרי תרבות רבים הקשורים לתקופת העבדות. תוצרים אלו באו לידי ביטוי בתחומים כגון: מוזיקה, ספרות, תיאטרון, קולנוע וכיוצא באלה.
העבדים שסבלו מיחס אלים ונוקשה מצאו באומנות, דת, סיפורי עם ובעיקר במוזיקה דרך להתמודד עם מצבם. עבדים רבים שרו שירים תוך כדי עבודה משותפת בשדות, במכרות וכו'. מרבית האדונים אהבו את שירי העבודה הללו משום שהם הסיחו את דעתם של העבדים וגרמו להם להגביר את קצב העבודה. עם זאת, לעיתים העבדים תקשרו בסודיות דרך השירה הזו, ותכננו בריחות ומעשים אסורים אחרים באמצעותה. מסיבה זו אדונים מסוימים אסרו על עבדים לשיר בזמן העבודה.
כלי נגינה רבים שבהם השתמשו העבדים שאבו השראה משורשיהם האפריקניים. הכלי הידוע ביותר מביניהם היה הבנג'ו, שהפך פופולרי דרך מופעי מינסטרל שנועדו לבדר קהל לבן באמצעות קטעי ריקוד, שירה ומערכונים העוסקים בהווי החיים של האוכלוסייה האפרו-אמריקנית. שחקני המופע היו בדרך כלל לבנים שצבעו את פניהם בשחור. בשלב יותר מאוחר שולבו גם שחורים אל תוך מופעים אלו.
הבלוז היה ז'אנר המוזיקה הנפוץ ביותר בקרב העבדים. שורשיו המדויקים של הבלוז אינם ידועים, זאת משום שהשירים הועברו בעל-פה והמילים תועדו בכתב לעיתים נדירות. הבלוז הפך לפופולרי בראשית המאה ה-20 והוליד ז'אנרים חדשים כגון: ג'אז, אר-אנד-בי (R&B) והיפ-הופ, שהפך לז'אנר המזוהה ביותר עם המחאה האפרו-אמריקנית העכשווית הקשורה בזכויות ואי-שוויון.
דוגמאות נוספות ליצירות תרבות ידועות הן:
בשנת 1852 יצא הספר "אוהל הדוד תום" מאת הארייט ביצ'ר סטואו, ראו למעלה אודות השפעתו.
הסרט "12 שנים של עבדות", שבשנת 2013 יצא לאקרנים, ומבוסס על סיפור חייו של אדם בשם סולומון נורת'אפ (Solomon Northup), שנחטף ונמכר לעבדות.
הספר "הרפתקאותיו של האקלברי פין" (The Adventures of Huckleberry Fin) הוא רומן אמריקאי שנכתב על ידי הסופר מארק טוויין והתפרסם בשנת 1885. עלילת הספר מתרחשת בשנות ה-30 של המאה ה-19 בדרום בארצות הברית לפני ביטול העבדות ומתארת ילד בשם האקלברי פין הנודד עם עבד בשם ג'ים.
הספר "חמדת", יצא בשנת 1987 מאת הסופרת האפרו אמריקאית טוני מוריסון וזכה בפרס פוליצר לשנה זו. הספר מספר את סיפורה של משפחת עבדים החיה בג'ורג'יה בשנות ה-60 של המאה ה-19. בספר מתוארת אהבת האם - השפחה לילדתה שהביאה אותה להרוג אותה בידיה על מנת שלא תגדל להיות שפחה גם היא אצל אדונים לבנים.
ראו גם

ציר זמן של ביטול העבדות והצמיתות
צמח הכותנה
היסטוריה של כותנה
צמר גפן
מאבק האפרו-אמריקאים לשוויון זכויות
דראפטומאניה
אוהל הדוד תום
לינקולן (סרט)
12 שנים של עבדות
המילטון (מחזמר)
קלוטילדה (ספינת עבדים)
לקריאה נוספת

הווארד זין, היסטוריה עממית של ארצות הברית: מ-1492 ועד ימינו, (תרגם מאנגלית: מתן קמינר; ערכו: ורד בן-ימי ואייל דותן), תל אביב: בבל, תשס"ז-2007
המרוץ לדראג: אולסטארס: עונה 7

| --- | --- |
פוסטר שיווקי לעונה השביעית
פוסטר שיווקי לעונה השביעית
 סוגה:  תוכנית מציאות
 מנחים:  רופול
 שופטים:  רופול מישל ויסאז' קרסון קרסלי רוס מת'יוס
 משתתפים:  8
 זוכים:  ג'ינקס מונסון
 ארץ מקור:  ארצות הברית
 שפות:  אנגלית
 מספר פרקים:  12
 שידור
 רשת שידור:  פרמאונט+ WOW Presents Plus
 תקופת שידור מקורית:  20 במאי 2022 – 29 ביולי 2022
 
 → המרוץ לדראג: אולסטארס: עונה 6המרוץ לדראג: אולסטארס עונה 8 ←
העונה השביעית של המרוץ לדראג: אולסטארס (הנקראת גם המרוץ לדראג: אולסטארס: מנצחות) עלתה לשידור ב-20 במאי 2022 והסתיימה ב-29 ביולי 2022 ושודרה בפרמאונט+. הקאסט הוכרז ב-13 באפריל 2022 וכלל שמונה מנצחות מעונות קודמות של התוכנית. הפרס למנצחת הוא 200,000 דולר.
העונה כללה תפנית חדשה. במהלך העונה, אף מלכה לא הודחה. במקום, כל שבוע שתי האולסטאריות בפסגה קיבלו כוכב אגדה אגדי והתחרו בליפ סינק בשביל המורשת. המנצחת קיבלה 10,000 דולר וחסמה את אחת מהמלכות שלא בפסגה מלקבל כוכב בפרק הבא. בגמר, ארבעת המלכות עם הכי הרבה כוכבים התחרו בתחרות ליפ סינק על הכתר ותואר מלכת כל המלכות. ארבעת המלכות האחרות התחרו בתחרות ליפ סינק על 50,000 דולר ותואר "Queen of She Done Already Done Had Herses".
זוכת העונה היא ג'ינקס מונסון ולמקום השני הגיעה מונה אקס צ'יינג'. ראג'ה זכתה בתואר "Queen of She Done Already Done Had Herses".
דה ויויאן נפטרה ב-5 בינואר 2025 בגיל 32. היא הזוכה הראשונה של המרוץ לדראג של רו פול שנפטרה.
מתמודדות

הפרטים (שמות, גילאים וערים) נכונים לזמן הצילומים.
| שם | שם בשפת המקור | גיל | עיר מגורים | עונת זכייה | קטגוריית הגמר | תוצאה |
| --- | --- | --- | --- | --- | --- | --- |
| ג'ינקס מונסון | Jinkx Monsoon | 33 | פורטלנד, אורגון | עונה 5 | מלכת כל המלכות | הזוכה |
| מונה אקס צ'יינג' | Monét X Change | 31 | ניו יורק, ניו יורק | אולסטארס 4 | מלכת כל המלכות | מקום 2 |
| שיי קוליי | Shea Couleé | 32 | שיקגו, אילינוי | אולסטארס 5 | מלכת כל המלכות | מקום 3 |
| טריניטי דה טאק | Trinity the Tuck | 35 | אורלנדו, פלורידה | אולסטארס 4 | מלכת כל המלכות | מקום 3 |
| ראג'ה | Raja | 47 | לוס אנג'לס, קליפורניה | עונה 3 | Queen of She Done Already Done Had Herses | מקום 5 |
| איבי אודלי | Yvie Oddly | 27 | דנוור, קולורדו | עונה 11 | Queen of She Done Already Done Had Herses | מקום 6 |
| ג'יידה אסנס הול | Jaida Essence Hall | 34 | מילווקי, ויסקונסין | עונה 12 | Queen of She Done Already Done Had Herses | מקום 7 |
| דה ויויאן | The Vivienne | 29 | ליברפול, הממלכה המאוחדת | בריטניה 1 | Queen of She Done Already Done Had Herses | מקום 7 |
מעקב

| מתמודדת | פרק> 1 | פרק> 2 | פרק> 3 | פרק> 4 | פרק> 5 | פרק> 6 | פרק> 7 | פרק> 8 | פרק> 9 | פרק> 10 | פרק> 11 | פרק> 12 | מספר כוכבים |
| --- | --- | --- | --- | --- | --- | --- | --- | --- | --- | --- | --- | --- | --- |
| ג'ינקס מונסון | בטוחה | ניצחה | נחסמה | פסגה | ניצחה | נחסמה | בטוחה | בטוחה | פסגה | ניצחה | בטוחה | הזוכה | 4 |
| מונה אקס צ'יינג' | פסגה | בטוחה | בטוחה | נחסמה | בטוחה | בטוחה | בטוחה | בטוחה | ניצחה | בטוחה | פסגה | מקום 2 | 5 |
| שיי קוליי | ניצחה | נחסמה | בטוחה | בטוחה | בטוחה | בטוחה | בטוחה | בטוחה | בטוחה | בטוחה | ניצחה | הודחה | 4 |
| טריניטי דה טאק | נחסמה | פסגה | פסגה | בטוחה | בטוחה | בטוחה | ניצחה | בטוחה | בטוחה | פסגה | בטוחה | הודחה | 3 |
| ראג'ה | בטוחה | בטוחה | בטוחה | בטוחה | פסגה | בטוחה | בטוחה | ניצחה | נחסמה | בטוחה | בטוחה | הזוכה | 3 |
| איבי אודלי | בטוחה | בטוחה | בטוחה | בטוחה | בטוחה | פסגה | נחסמה | בטוחה | בטוחה | בטוחה | בטוחה | הודחה | 2 |
| ג'יידה אסנס הול | בטוחה | בטוחה | ניצחה | בטוחה | בטוחה | בטוחה | פסגה | נחסמה | בטוחה | בטוחה | בטוחה | הודחה | 2 |
| דה ויויאן | בטוחה | בטוחה | בטוחה | ניצחה | נחסמה | ניצחה | בטוחה | פסגה | בטוחה | בטוחה | בטוחה | הודחה | 2 |
המתמודדת ניצחה בעונה זו של "המרוץ לדראג: אולסטארס".
המתמודדת ניצחה בתחרות Queen of She Done Already Done Had Herses.
המתמודדת הגיעה למקום השני.
המתמודדת קיבלה כוכב וניצחה בליפ סינק.
המתמודדת החסומה לא קיבלה כוכב וניצחה בליפ סינק.
המתמודדת החסומה הפסידה בליפ סינק ולא קיבלה כוכב.
המתמודדת קיבלה כוכב, אבל הפסידה בליפ סינק.
המתמודדת נחסמה.
המתמודדת הודחה.
קרבות הליפ סינק

| פרק | מתמודדות | מתמודדות | מתמודדות | שיר או מדיה | מנצחת | נחסמה |
| --- | --- | --- | --- | --- | --- | --- |
| 1 | מונה אקס צ'יינג' | נגד | שיי קוליי | "Old MacDonald" (אלה פיצג'רלד) | שיי קוליי | טריניטי דה טאק |
| 2 | ג'ינקס מונסון | נגד | טריניטי דה טאק | "Rumour Has It" (אדל) | ג'ינקס מונסון | שיי קוליי |
| 3 | ג'יידה אסנס הול | נגד | טריניטי דה טאק | "Green Light" (ביונסה) | ג'יידה אסנס הול | ג'ינקס מונסון |
| 4 | ג'ינקס מונסון | נגד | דה ויויאן | "Love Will Save The Day (Jellybean & David Morales Remix)" (ויטני יוסטון) | דה ויויאן | מונה אקס צ'יינג' |
| 5 | ג'ינקס מונסון | נגד | ראג'ה | "Better in Color" (ליזו) | ג'ינקס מונסון | דה ויויאן |
| 6 | דה ויויאן | נגד | איבי אודלי | "Why'd You Come in Here Lookin' Like That" (דולי פרטון) | דה ויויאן | ג'ינקס מונסון |
| 7 | ג'יידה אסנס הול | נגד | טריניטי דה טאק | "I Want Love" (ג'סי ג'יי) | טריניטי דה טאק | איבי אודלי |
| 8 | ראג'ה | נגד | דה ויויאן | "Super Freak" (ריק ג'יימס) | ראג'ה | ג'יידה אסנס הול |
| 9 | ג'ינקס מונסון | נגד | מונה אקס צ'יינג' | "The Night the Lights Went Out in Georgia" נשים מעצבות, פרק 1.02 - "The Beauty Contest" (דיקסי קרטר בתפקיד ג'וליה שוגרבייקר) | מונה אקס צ'יינג' | ראג'ה |
| 10 | ג'ינקס מונסון | נגד | טריניטי דה טאק | "Kings & Queens" (אווה מקס) | ג'ינקס מונסון | - |
| 11 | מונה אקס צ'יינג' | נגד | שיי קוליי | "Supernova" (קיילי מינוג) | שיי קוליי | - |
| 12 | מתמודדות | מתמודדות | מתמודדות | שיר | מודחת | מודחת |
| 12 | דה ויויאן | נגד | איבי אודלי | "Push It" (סולט אנ' פפה) | דה ויויאן | דה ויויאן |
| 12 | ג'יידה אסנס הול | נגד | ראג'ה | "Let's Hear It for the Boy" (דניס ויליאמס) | ג'יידה אסנס הול | ג'יידה אסנס הול |
| 12 | ג'ינקס מונסון | נגד | שיי קוליי | "Judas" (ליידי גאגא) | שיי קוליי | שיי קוליי |
| 12 | מונה אקס צ'יינג' | נגד | טריניטי דה טאק | "So What" (פינק) | טריניטי דה טאק | טריניטי דה טאק |
| 12 | מתמודדות | מתמודדות | מתמודדות | שיר | מנצחת | מנצחת |
| 12 | ראג'ה | נגד | איבי אודלי | "Sisters Are Doin' It for Themselves" (יורית'מיקס ואריתה פרנקלין) | ראג'ה | ראג'ה |
| 12 | ג'ינקס מונסון | נגד | מונה אקס צ'יינג' | "Swish Swish" (קייטי פרי וניקי מינאז') | ג'ינקס מונסון | ג'ינקס מונסון |
המתמודדת ניצחה בסיבוב השני של הליפ סינק על הכתר והוכרזה כמנצחת של העונה.
המתמודדת ניצחה בסיבוב השני של הליפ סינק של המלכות המודחות והכרזה כמנצחת של Queen of the She Done Already Done Had Herses.
המתמודדת הפסידה בסיבוב הראשון של הליפ סינק על הכתר והודחה.
המתמודדת הפסידה בסיבוב הראשון של הליפ סינק של המלכות המודחות והודחה.
המתמודדת נחסמה פעם ראשונה.
המתמודדות נחסמה פעם שנייה.
שופטים אורחים

קמרון דיאז
דפני גינס
קירבי האוול-בפטיסט
ג'פרי בויר-צ'פמן
ניקי גלייזר
טובה לו
בטסי ג'ונסון
ג'ניקסה בראבו
בן פלאט
רונאן פארו
האנה איינבינדר
הערות שוליים

↑  Joey Nolfi February 15, 2022 at 07:04 PM EST, 'RuPaul's Drag Race All Stars 7' renewed for new season on Paramount+, EW.com (באנגלית)
↑  Joey Nolfi, Jillian Sederholm April 13, 2022 at 12:05 PM EDT, 'Drag Race' reveals first all-winners cast for 'All Stars 7', EW.com (באנגלית)
↑  Belen Edwards, Game-changing new rules and an all-winner cast get 'RuPaul's Drag Race All Stars 7' off to a thrilling start, Mashable, ‏2022-05-20 (באנגלית)
↑  Sam Hurley, RuPaul's Drag Race All Stars Season 7 Rules and Format Explained, ScreenRant, ‏2022-05-24 (באנגלית)
↑  The Vivienne: RuPaul's Drag Race UK and musical theatre star dies aged 32, www.bbc.com (באנגלית בריטית)
↑  The Vivienne: Former RuPaul's Drag Race UK winner dies at 32, Sky News (באנגלית)
↑  Marcus Wratten, Drag Race UK winner The Vivienne dies aged 32, PinkNews | Latest lesbian, gay, bi and trans news | LGBTQ+ news, ‏2025-01-05 (באנגלית אמריקאית)
↑  Marcus Wratten, Drag Race and BBC issue statements following The Vivienne's death, PinkNews | Latest lesbian, gay, bi and trans news | LGBTQ+ news, ‏2025-01-05 (באנגלית אמריקאית)
נאד

ערך זה עוסק בכלי קיבול לנוזלים. אם התכוונתם לנפיחה, ראו .
נושא נאד בקוריאה, 1952
חלוקת מים לתוך נאדים וכלים אחרים, בירושלים של שנות העשרים
נֹאד הוא כלי קיבול לנוזלים העשוי מעור בעלי חיים שהיה בשימוש נרחב בעיקר בעת העתיקה.
שימוש

על פי רוב שימש הנאד לנשיאת מים, יין או נוזלים אחרים למרחקים או לחלופין, שימש מכל לאחסון נוזלים כחלב או יין בבתי מגורים. לעיתים שימש מצוף אוויר לשם חציית נהרות ונחלים. המקרא משתמש לעיתים במילה הנרדפת "חֶמֶת" כמו בביטוי "חמת מים": ”וַיִּקַּח-לֶחֶם וְחֵמַת מַיִם” (בראשית, פרק כ"א, פס' י"ד), ובגמרא, בה סוגיות שלמות עסקו בדיני הנאד, נקרא הנאד "סיכתא".
אזכורים במקרא

במקרא מוזכר הנאד בעיקר כחלק מהצידה שלוקחים עמם אלו היוצאים למסע ארוך.
אברהם צייד בחמת מים את הגר טרם שילחה עם ישמעאל: ”וַיַּשְׁכֵּם אַבְרָהָם בַּבֹּקֶר וַיִּקַּח-לֶחֶם וְחֵמַת מַיִם וַיִּתֵּן אֶל-הָגָר שָׂם עַל-שִׁכְמָהּ, וְאֶת-הַיֶּלֶד--וַיְשַׁלְּחֶהָ” (בראשית, פרק כ"א, פס' י"ד).
כששאול מבקש מישי לשלוח אליו את בנו דוד, מצייד אותו ישי בנאד מים למסע: ” וַיִּקַּח יִשַׁי חֲמוֹר לֶחֶם, וְנֹאד יַיִן, וּגְדִי עִזִּים, אֶחָד; וַיִּשְׁלַח בְּיַד-דָּוִד בְּנוֹ, אֶל-שָׁאוּל” (שמואל א', פרק ט"ז, פס' כ').
יעל אשת חבר הקיני משקה מנאד חלב את סיסרא, שר צבאו של יבין מלך חצור טרם הרגה אותו בתקיעת יתד ברקתו: ” וַתִּפְתַּח אֶת-נֹאוד הֶחָלָב, וַתַּשְׁקֵהוּ--וַתְּכַסֵּהוּ” (שופטים, פרק ד´, פס' י"ט).
הגבעונים ניסו להוליך שולל את יהושע בן נון כי באו מארץ רחוקה בכך שהציגו בפניו נאדות יין שנסתדקו מבלייה: ”וְאֵלֶּה נֹאדוֹת הַיַּיִן אֲשֶׁר מִלֵּאנוּ חֲדָשִׁים, וְהִנֵּה הִתְבַּקָּעוּ” (יהושע, פרק ט', פס' י"ג).
שם נרדף במקרא לנאד הוא נֵבֶל, למשל: ”אֶחָד נֹשֵׂא שְׁלֹשָׁה גְדָיִים וְאֶחָד נֹשֵׂא שְׁלֹשֶׁת כִּכְּרוֹת לֶחֶם וְאֶחָד נֹשֵׂא נֵבֶל-יָיִן” (שמואל א', פרק י' פסוק ג')
ביטויים נפוצים

המונח נאד בפני עצמו משמש בימינו בעיקר בהקשר המקראי של כלי קיבול, בעיקר בצירוף "נאד מים" או "נאד יין". יחד עם זאת המונח הושאל למספר ביטויים נוספים:
נאד נפוח - ביטוי המתאר אדם גאוותן ויהיר, כמו נאד המנופח באוויר במקום בנוזלים.
"נֹאד שֶׁל דְּמָעוֹת" - שמה של קבוצת כתובות שעל גבי הקברים שפרסם יהודה לייב גורדון.
"נאד" - נכתב גם: נוד - מילה המשמשת לתיאור נפיחה.
ראו גם

מחבצה כלקוליתית
יעקב גלעד

| --- | --- |
אין תמונה חופשית
 לידה:  24 בפברואר 1951 (בן 74) הרצליה, ישראל
 מוקד פעילות:  ישראל 
 עיסוק:  פזמונאי, מפיק מוזיקלי
 שפה מועדפת:  עברית 
 פרופיל ב-IMDb
 
יעקב גלעד (נולד ב-24 בפברואר 1951 בהרצליה) הוא פזמונאי ומפיק מוזיקלי ישראלי.
הערות שוליים

1 2  מאיה קוסובר וניר גורלי, ילד אסור ילד מותר | ריקי גל – מתוך ההסכת (פודקאסט) "שיר אחד" | כאן, נבדק ב-2021-04-16
↑  סוכן תרבות | 07.04.23, נבדק ב-2023-04-07
1 2  דרור נחום (עורך), עסקי הרוקנ'רול, פרק 5: 1988-1989 - להתנתק מן הניתוק, זברה תקליטים, 2010
↑  ביוגרפיה, אתר "משינה"
| --- | --- |
בקרת זהויות :  NLI: 987007310404905171  GND: 1225973090  ISNI: 0000 0000 6936 097X  MusicBrainz: e0a00ea6-df67-469b-988a-4aeff332c47a  VIAF: 97290967   WorldCat (עם VIAF): 97290967
2022 בטלוויזיה

| 0 | 1 | 2 | 3 |
| --- | --- | --- | --- |
|  |  | 2022  בטלוויזיה |  |
< · 2020 · 2021 — 2022 — 2023 · 2024 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2022 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
27 במרץ – במהלך השידור החי של טקס פרסי אוסקר ה-94, השחקן ויל סמית' סטר לקומיקאי כריס רוק על הבמה וקילל אותו בהמשך מהקהל. התקרית התרחשה לאחר שרוק סיפר בדיחה במונולוג שלו שלעגה שלא במכוון למחלתה של אשתו של סמית', השחקנית ג'יידה פינקט סמית'. תקרית הסטירה הפכה בהמשך לאחד מאירועי הטלוויזיה הוויראליים והמדוברים ביותר של שנת 2022.
10–14 במאי – תחרות האירוויזיון התקיימה בטורינו שבאיטליה. בתחרות זכתה אוקראינה, עם השיר "Stefania", אותו ביצעה להקת הראפ האוקראינית קאלוש אורקסטרה.
19 בספטמבר – הלווייתה של המלכה אליזבת השנייה, אשר הייתה אחת ההלוויות הגדולות ביותר שנערכו בהיסטוריה של הממלכה המאוחדת, שודרה ברחבי העולם והפכה לאחד מהאירועים הטלוויזיוניים הנצפים ביותר של השנה. לפי ההערכות צפו באירוע מיליארדי אנשים ברחבי העולם.